title: A Tanács határozata (2001. december 6.) az Europol megbízatásának a nemzetközi bűnözésnek az Europol-egyezmény mellékletében felsorolt súlyos formáira történő kiterjesztéséről (2001/C 362/01)

text:
Fontos jogi nyilatkozat

|

32001D1218(01)

Hivatalos Lap C 362 , 18/12/2001 o. 0001 - 0001

		A Tanács határozata(2001. december 6.)az Europol megbízatásának a nemzetközi bűnözésnek az Europol-egyezmény mellékletében felsorolt súlyos formáira történő kiterjesztéséről(2001/C 362/01)AZ EURÓPAI UNIÓ TANÁCSA,tekintettel az Európai Rendőrségi Hivatal létrehozásáról szóló egyezményre (Europol-egyezmény) [1] és különösen annak 2. cikke (2) bekezdésére,tekintettel a Belga Királyság és a Svéd Királyság kezdeményezésére [2],tekintettel az Európai Parlament véleményére [3],tekintettel az Europol igazgatótanácsának e téren végzett előkészítő munkálataira, különösen pedig annak az Europolt érintő költségvetési és személyi kihatásaira,mivel:(1) Az Unió egyik célja, hogy állampolgárai számára a szabadság, a biztonság és a jog érvényesülésén alapuló térségben magas szintű biztonságot nyújtson a tagállamok közös fellépésének kialakításával a rendőrségi együttműködés területén.(2) Az Europol-egyezmény keretében megvalósuló együttműködés eredményességét fokozná, ha az Europol – egyes kiemelten fontos területeken – az Europol-egyezmény mellékletében felsorolt nemzetközi szervezett bűnözés valamennyi formája tekintetében elláthatná feladatait.(3) A kiemelten fontos területeket a tagállamok területén folytatott bűnözés megfigyelhető tendenciáira vonatkozó folyamatos adatgyűjtés alapján kell meghatározni.(4) Ez a határozat nem érinti a Bizottság és az Európai Központi Bank szerepét,A KÖVETKEZŐKÉPPEN HATÁROZOTT:1. cikkAz Europol megbízást kap arra, hogy tevékenységét kiterjessze a nemzetközi bűnözésnek az Europol-egyezmény mellékletében felsorolt valamennyi súlyos formájára.2. cikk(1) Az Europol igazgatótanácsának javaslata alapján a Tanács egyhangúlag határoz arról, hogy a nemzetközi bűnözés mely súlyos formái kapjanak prioritást.(2) Az igazgató rendszeresen tájékoztatja az igazgatótanácsot e prioritások végrehajtásáról.(3) Az Europol tevékenységéről szóló, az Europol-egyezmény 28. cikke (10) bekezdése első albekezdésének 1. pontjában említett általános jelentésnek világos utalást kell tartalmaznia a prioritásokra, tükröznie kell ezeket a prioritásokat, valamint végrehajtásuk módját is.3. cikk(1) Ez a határozat 2002. január 1-jén lép hatályba.(2) Az Europolnak a pénz és a fizetőeszközök hamisítása leküzdésével kapcsolatos megbízatása meghosszabbításáról szóló, 1999. április 29-i tanácsi határozat [4] 2002. január 1-jétől kezdődően hatályát veszti.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. december 6-án.a Tanács részérőlaz elnökM. Verwilghen[1] HL C 316., 1995.11.27., 2. o.[2] HL C 176., 2001.6.21., 26. o.[3] 2001. november 12-i vélemény (a Hivatalos Lapban még nem tették közzé).[4] HL C 149., 1999.5.28., 16. o.--------------------------------------------------


title: 2011/466/EU: A Tanács határozata ( 2011. július 19. ) az Európai Közösség és Kanada közötti, a polgári légi közlekedés biztonságáról szóló megállapodás megkötéséről

text:
               27.7.2011

               HU

               Az Európai Unió Hivatalos Lapja

               L 195/5

         A TANÁCS HATÁROZATA
   (2011. július 19.)
   az Európai Közösség és Kanada közötti, a polgári légi közlekedés biztonságáról szóló megállapodás megkötéséről
   (2011/466/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére és 207. cikke (4) bekezdésének első albekezdésére, összefüggésben annak 218. cikke (6) bekezdésének a) pontjával és (7) bekezdésével és 218. cikke (8) bekezdésének első albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Unió nevében tárgyalt Kanadával egy, az Európai Unió és Kanada közötti, a polgári légi közlekedés biztonságáról szóló megállapodásról (2) (a továbbiakban: a megállapodás), a tárgyalások megkezdésére felhatalmazó tanácsi határozattal összhangban.

               (2)

               A megállapodást az Unió nevében a későbbi lehetséges megkötésére is figyelemmel és a 2009/469/EK tanácsi határozattal (3) összhangban 2009. május 6-án aláírták.

               (3)

               A Lisszaboni Szerződés 2009. december 1-jei hatálybalépését követően az Európai Uniónak értesítést kell küldenie arról, hogy az Európai Unió az Európai Közösség jogutódja.

               (4)

               A megállapodást jóvá kell hagyni.

               (5)

               Eljárási intézkedéseket kell meghatározni az Uniónak a megállapodás által felállított közös testületekben való részvételére, valamint különösen a megállapodást és annak mellékleteit érintő módosításokra, annak új mellékletekkel való kiegészítésére, az egyes mellékletek felmondására, konzultációkra, vitarendezésre és védintézkedésekre vonatkozó határozatok elfogadására.

               (6)

               A tagállamok megteszik a szükséges intézkedéseket annak biztosítására, hogy Kanadával kötött, hasonló tárgyú kétoldalú megállapodásaikat e megállapodás hatálybalépésétől kezdve felmondják,

         ELFOGADTA EZT A HATÁROZATOT:
   1. cikk
   Az Európai Unió és Kanada közötti, a polgári légi közlekedés biztonságáról szóló megállapodást (a továbbiakban: a megállapodás) a Tanács az Unió nevében jóváhagyja.
   A megállapodás szövegét (4) csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 16. cikkének (1) bekezdésében előírt értesítés megtételére és a következő értesítés megtételére jogosult személy(eke)t:

      „A Lisszaboni Szerződés 2009. december 1-jei hatálybalépésének következményeképpen az Európai Unió felváltotta az Európai Közösséget, és annak jogutódjává vált; ezen időponttól kezdve gyakorolja az Európai Közösség jogait, és vállalja annak kötelezettségeit. Ezért a megállapodásban szereplő, az »Európai Közösség«-re vonatkozó hivatkozásokat adott esetben az »Európai Unió«-ra való utalásokként kell értelmezni.”

   3. cikk
   (1)   Az Uniót a feleknek a megállapodás 9. cikkében létrehozott vegyes bizottságában az Európai Repülésbiztonsági Ügynökség támogatásával és a tagállamokat képviselő légiközlekedési hatóságok kíséretében az Európai Bizottság képviseli.
   (2)   Az Uniót a megállapodás A. mellékletének 2. pontjában említett tanúsítási vegyes szakbizottságban és a megállapodás B. mellékletének 4. pontjában említett karbantartási vegyes szakbizottságban az egyes ülések napirendjével közvetlenül érintett légiközlekedési hatóságok támogatásával az Európai Repülésbiztonsági Ügynökség képviseli.
   4. cikk
   (1)   A Bizottság a Tanács által kijelölt különbizottsággal konzultálva meghatározza a felek vegyes bizottságában a következő kérdések tekintetében az Unió által képviselendő álláspontot:

               —

               A felek vegyes bizottságának a megállapodás 9. cikkének (3) bekezdésében említett eljárási szabályzatának elfogadása vagy módosítása.

         (2)   A Bizottság az (1) bekezdésben említett különbizottsággal folytatott konzultációt követően és a véleményét teljes mértékben figyelembe véve a következő intézkedéseket hozhatja:

               —

               védintézkedéseket fogadhat el a megállapodás 6. cikkével összhangban,

               —

               konzultációt kérhet a megállapodás 15. cikkével összhangban,

               —

               intézkedhet a megállapodás 10. cikkével összhangban történő felfüggesztésről,

               —

               feltéve, hogy a Bizottság egy, a tervezett módosítások hatásaira és megvalósíthatóságára vonatkozó átfogó ténybeli elemzést nyújtott be, a megállapodás 16. cikke (5) bekezdésével összhangban módosíthatja a megállapodás mellékleteit, amennyiben ezek a módosítások a vonatkozó uniós jogszabályokkal konzisztensek, és nem vonják maguk után az uniós jogszabályok módosítását,

               —

               a megállapodás 16. cikke (3) és (5) bekezdésével összhangban az egyedi mellékleteket eltávolíthatja,

               —

               a megállapodással összhangban valamely fél általi bármely más intézkedés, az e cikk (3) bekezdésre és az EU-jogra is figyelemmel.

         (3)   A Tanács minősített többséggel határoz a Bizottság javaslatáról és a szerződés rendelkezéseivel összhangban a megállapodás bármely más módosításairól, amelyek nem tartoznak e cikk (2) bekezdésének hatálya alá.
   5. cikk
   Ez a határozat az elfogadásának napján lép hatályba.

      Kelt Brüsszelben, 2011. július 19-én.

            a Tanács részéről

            az elnök

         M. SAWICKI

      (1)  2011. június 23-i egyetértés.

      (2)  HL L 153., 2009.6.17., 11. o.

      (3)  HL L 153., 2009.6.17., 10. o.

      (4)  A megállapodás szövegét az aláírásról szóló határozat szövegével együtt hirdették ki (HL L 153., 2009.6.17., 11. o.).


title: Az Európai Parlament (EU) 2016/1534 határozata (2016. április 28.) az Európai Gyógyszerügynökség 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/281

         AZ EURÓPAI PARLAMENT (EU) 2016/1534 HATÁROZATA
   (2016. április 28.)
   az Európai Gyógyszerügynökség 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Gyógyszerügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Gyógyszerügynökség 2014-es pénzügyi évre vonatkozó éves beszámolójáról szóló jelentésére, az Ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0069/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (4) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0114/2016),

               1.

               mentesítést ad az Európai Gyógyszerügynökség ügyvezető igazgatója számára az ügynökség 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.11.9., 197. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2012/247/EU: A Bizottság határozata ( 2012. május 7. ) a Belaruszból származó egyes, varrat nélküli vas- és acélcsövek behozatalára – a varrat nélküli rozsdamentes acélcsövek kivételével – vonatkozó dömpingellenes eljárás megszüntetéséről

text:
               8.5.2012

               HU

               Az Európai Unió Hivatalos Lapja

               L 121/36

         A BIZOTTSÁG HATÁROZATA
   (2012. május 7.)
   a Belaruszból származó egyes, varrat nélküli vas- és acélcsövek behozatalára – a varrat nélküli rozsdamentes acélcsövek kivételével – vonatkozó dömpingellenes eljárás megszüntetéséről
   (2012/247/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               2011. május 16-án az Európai Bizottsághoz (a továbbiakban: Bizottság) panasz érkezett, miszerint a Belaruszból (a továbbiakban: érintett ország) származó egyes, varrat nélküli vas- és acélcsövek – a varrat nélküli rozsdamentes acélcsövek kivételével – behozatala állítólag kárt okozó dömpingelt formában történik.

               (2)

               A panaszt a varrat nélküli acélcsövek uniós gazdasági ágazatával foglalkozó védelmi bizottság (a továbbiakban: panaszos) nyújtotta be olyan gyártók nevében, amelyeknek termelése az egyes varrat nélküli csövek teljes uniós gyártásának jelentős részét, ebben az esetben több mint 50 %-át teszi ki.

               (3)

               A panasz prima facie bizonyítékot tartalmazott a dömping és az abból eredő jelentős kár meglétére, és ezt a Bizottság elegendőnek ítélte ahhoz, hogy a dömpingellenes eljárás megindítását indokoltnak tekintse.

               (4)

               A tanácsadó bizottsággal folytatott konzultációt követően a Bizottság az Európai Unió Hivatalos Lapjában közzétett értesítéssel (2) dömpingellenes eljárást indított a Belaruszból származó egyes, varrat nélküli vas- és acélcsövek Unióba történő behozatalára vonatkozóan.

               (5)

               A Bizottság kérdőívet küldött az uniós gazdasági ágazat képviselőinek, a Belaruszban működő exportáló gyártónak, az importőröknek, valamint a belarusz hatóságoknak. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, és szóbeli meghallgatást kérjenek.

               (6)

               A Bizottság minden olyan érdekelt fél számára lehetővé tette a meghallgatást, aki azt kérelmezte, és aki ismertette azokat a különleges okokat, amelyek meghallgatását indokolják.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (7)

               A Bizottsághoz intézett 2012. január 26-i levelében a panaszos hivatalosan visszavonta panaszát.

               (8)

               Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha ez a megszüntetés az Unió érdekeit sértené.

               (9)

               A Bizottság úgy ítéli meg, hogy a jelenlegi eljárást meg kell szüntetni, mivel a vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. Az érdekelteket a Bizottság ennek megfelelően tájékoztatta, és lehetőséget biztosított észrevételeik megtételére. Nem érkezett olyan észrevétel, amely szerint a megszüntetés sértené az Unió érdekeit.

               (10)

               Következésképpen a Bizottság megállapítja, hogy a Belaruszból származó, egyes varrat nélküli vas- és acélcsövek Unióba való behozatalára vonatkozó dömpingellenes eljárást meg kell szüntetni,

         ELFOGADTA EZT A HATÁROZATOT:
   1. cikk
   A jelenleg az ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 és ex 7304 59 93 KN-kód alá besorolt, Belaruszból származó, legfeljebb 406,4 mm külső átmérőjű, kör keresztmetszetű, a 0,86-ot a Nemzetközi Hegesztési Intézet (International Institute of Welding, IIW) képlete és a kémiai elemzés (3) szerint meg nem haladó szénegyenértékű (Carbon Equivalent Value, CEV) egyes varrat nélküli vas- és acélcsövek – a varrat nélküli rozsdamentes acélcsövek kivételével – behozatalára vonatkozó dömpingellenes eljárás ezennel megszűnik.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. május 7-én.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL C 187., 2011.6.28., 22. o.

      (3)  A szénegyenértéket a Nemzetközi Hegesztési Intézet által 1967-ben kiadott, IIW IX-535-67. számú technikai jelentés szerint kell meghatározni.


title: 2014/740/EU: A Tanács határozata ( 2014. október 9. ) az Európai Unió nevében az AKCS–EU Nagykövetek Bizottságában a Vállalkozásfejlesztési Központ (CDE) igazgatótanácsának adandó megbízatásra vonatkozóan képviselendő álláspontról

text:
               29.10.2014

               HU

               Az Európai Unió Hivatalos Lapja

               L 308/93

         A TANÁCS HATÁROZATA
   (2014. október 9.)
   az Európai Unió nevében az AKCS–EU Nagykövetek Bizottságában a Vállalkozásfejlesztési Központ (CDE) igazgatótanácsának adandó megbízatásra vonatkozóan képviselendő álláspontról

      (2014/740/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 209. cikke (2) bekezdésére, összefüggésben a 218. cikke (9) bekezdésével,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (1) (a továbbiakban: az AKCS-EU partnerségi megállapodás),
   tekintettel az Európai Bizottság javaslatára,
   mivel:

               (1)

               A segélyhatékonysággal foglalkozó magas szintű fórum 4. ülésén Puszanban az AKCS–EU partnerségi megállapodás felei a magánszféra közvetlenebb bevonására hívtak fel az innováció előrevitele, a jövedelemtermelés és munkahelyteremtés, a kkv-k és a vállalkozó szellem előmozdítása, a belföldi erőforrások mozgósítása, valamint az innovatív pénzügyi mechanizmusok további fejlesztése érdekében.

               (2)

               A fentiek, valamint a nemzetközi helyzet alakulásának figyelembevételével – különös tekintettel a magánszféra hatékony támogatására képes szereplők és az ilyen támogatás módjainak jelentős számára –, kapcsolódó programokat kell végrehajtani olyan szervezeteken keresztül, amelyek bizonyítottan képesek költséghatékony módon magas színvonalú szakértelmet biztosítani.

               (3)

               Az AKCS–EU Miniszterek Tanácsa a 2014. június 19–20-án Nairobiban tartott 39-ik ülésén együttes nyilatkozatban állapodott meg arról, hogy sort kerít a Vállalkozásfejlesztési Központ rendezett bezárására és az AKCS–EU partnerségi megállapodás III. mellékletének módosítására, valamint e cél érdekében arról határozott, hogy felhatalmazza az AKCS–EU Nagykövetek Bizottságát ezen ügyek előmozdítására a szükséges határozatok elfogadása érdekében.

               (4)

               Ezért az Unió által az AKCS–EU Nagykövetek Bizottságában a Vállalkozásfejlesztési Központ igazgatótanácsának adandó megbízatásra vonatkozóan képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   (1)   Az Európai Unió által az AKCS–EU Nagykövetek Bizottságában a Vállalkozásfejlesztési Központ igazgatótanácsának adandó megbízatásra vonatkozóan képviselendő álláspontot az AKCS–EU Nagykövetek Bizottságának e határozathoz csatolt határozattervezetében foglalt feltételek szerint kell meghatározni.
   (2)   Az AKCS–EU Nagykövetek Bizottságában az Unió képviseletében eljáró személyek elfogadhatnak kisebb módosításokat a határozattervezethez, anélkül, hogy ehhez a Tanács határozata lenne szükséges.
   2. cikk
   Az AKCS–EU Nagykövetek Bizottságának határozatát annak elfogadását követően az Európai Unió Hivatalos Lapjában ki kell hirdetni.

      Ez a határozat az elfogadásának napján lép hatályba.
      Kelt Luxembourgban, 2014. október 9-én.

            a Tanács részéről

            az elnök

         A. ALFANO

      (1)  HL L 317., 2000.12.15., 3. o. A Luxembourgban 2005. június 25-én (HL L 209., 2005.8.11., 27. o.) és az Ouagadougouban 2010. június 22-én (HL L 287., 2010.11.4., 3. o.) aláírt megállapodások által módosított megállapodás.

      TERVEZET
      AZ AKCS–EU NAGYKÖVETEK BIZOTTSÁGÁNAK …/2014 HATÁROZATA
      (…)
      a Vállalkozásfejlesztési Központ (CDE) igazgatótanácsának adandó megbízatásról
      AZ AKCS–EU NAGYKÖVETEK BIZOTTSÁGA,
      tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (1) (a továbbiakban: az AKCS-EU partnerségi megállapodás) és különösen annak III. melléklete 2. cikkére,
      mivel:

                  (1)

                  Az AKCS–EU partnerségi megállapodás III. mellékletének 2. cikke (6) bekezdésének d) pontja értelmében az AKCS–EU Nagykövetek Bizottságának nyomon kell követnie a Vállalkozásfejlesztési Központ általános stratégiáját és felügyeletet kell gyakorolnia a Vállalkozásfejlesztési Központ igazgatótanácsának munkája felett.

                  (2)

                  A Vállalkozásfejlesztési Központ igazgatótanácsának feladata a Vállalkozásfejlesztési Központ által végzett munka felügyelete (2. cikk, (7) bekezdés, b) pont), a Vállalkozásfejlesztési Központ programjának és költségvetésének az elfogadása (2. cikk, (7) bekezdés, c) pont), valamint rendszeres jelentéstétel és értékelések benyújtása az AKCS–EU Nagykövetek Bizottságának (2. cikk, (7) bekezdés, d) pont).

                  (3)

                  Az AKCS–EU Nagykövetek Bizottságának tájékoztatásával, valamint az AKCS–EU Nagykövetek Bizottsága által végzendő felügyelettel kapcsolatos garanciákat a Vállalkozásfejlesztési Központnak az AKCS–EK Nagykövetek Bizottsága 8/2005 határozatával elfogadott alapító okirata és eljárási szabályzata (a továbbiakban: a Vállalkozásfejlesztési Központ alapszabálya), valamint a Vállalkozásfejlesztési Központnak az AKCS–EK Nagykövetek Bizottsága 5/2004 határozatával elfogadott pénzügyi szabályzata (a továbbiakban: a Vállalkozásfejlesztési Központ pénzügyi szabályzata) írja elő.

                  (4)

                  Az AKCS–EU Miniszterek Tanácsa a 2014. június 19–20-án Nairobiban tartott 39-ik ülésén együttes nyilatkozatban állapodott meg arról, hogy sort kerít a Vállalkozásfejlesztési Központ rendezett bezárására és az AKCS–EU partnerségi megállapodás III. mellékletének módosítására, valamint e cél érdekében arról határozott, hogy felhatalmazza az AKCS–EU Nagykövetek Bizottságát ezen ügyek előmozdítására a szükséges határozatok elfogadása érdekében.

                  (5)

                  Az AKCS–EU Miniszterek Tanácsa a fent említett együttes nyilatkozatban létrehozta az AKCS–EU közös munkacsoportot (a továbbiakban: a közös munkacsoport) annak biztosítása céljából, hogy a Vállalkozásfejlesztési Központ bezárása a lehető legjobb feltételek mellett történjen,

            ELFOGADTA EZT A HATÁROZATOT:
      1. cikk
      (1)   Az AKCS–EU Nagykövetek Bizottsága felhatalmazza a Vállalkozásfejlesztési Központ igazgatótanácsát, hogy az e határozat 2., 3. és 4. cikkében megállapított feltételeknek megfelelően haladéktalanul hozza meg a Vállalkozásfejlesztési Központ bezárásának előkészítéséhez szükséges valamennyi megfelelő intézkedést.
      (2)   A Vállalkozásfejlesztési Központ bezárásának folyamata során tiszteletben kell tartani az AKCS-EU partnerségi megállapodás III. mellékletében meghatározott felügyeleti hatósági hatásköröket, és az AKCS–EU Miniszterek Tanácsa által a 2014. június 20-i együttes nyilatkozatában meghatározott eljárásokat.
      2. cikk
      (1)   A Vállalkozásfejlesztési Központ igazgatótanácsának mielőbb – legkésőbb 2014. december 23-ig – szerződésben vagyonfelügyelőt kell megbíznia a bezárási terv elkészítésével és végrehajtásával, valamint a Vállalkozásfejlesztési Központnak a bezárásáig tartó szakaszban való irányításával.
      (2)   A bezárási tervnek lehetővé kell tennie, hogy a Vállalkozásfejlesztési Központ bezárása rendezetten történjen, ennek során tiszteletben tartsák valamennyi érdekelt harmadik fél jogait, valamint biztosítsák a magánszektort támogató, folyamatban lévő projektek befejezését akár a Vállalkozásfejlesztési Központ által, akár úgy, hogy azok irányításával valamely más szervezetet bíznak meg.
      (3)   A bezárási tervnek 2016. december 31-ét kell előirányoznia a Vállalkozásfejlesztési Központ végelszámolása befejezésének határidejeként. A bezárási tervnek – a Vállalkozásfejlesztési Központ végelszámolásának 2016. december 31-ig történő befejezése érdekében – magában kell foglalnia a záró kifizetések teljesítéséhez, a záró beszámolók elkészítéséhez, valamint a pénzügyi ellenőrzések és a jogszabályban előírt könyvvizsgálatok lefolytatásához szükséges időtartamot.
      3. cikk
      (1)   Az AKCS–EU partnerségi megállapodásban, a Vállalkozásfejlesztési Központ alapszabályában és a Vállalkozásfejlesztési Központ pénzügyi szabályzatában meghatározott eljárásokkal összhangban be kell nyújtani az AKCS–EU Nagykövetek Bizottsága részére a Vállalkozásfejlesztési Központ igazgatótanácsa által elfogadott bezárási tervet.
      (2)   A Vállalkozásfejlesztési Központ igazgatótanácsának negyedévente be kell számolnia az AKCS–EU Nagykövetek Bizottsága részére a bezárási folyamattal kapcsolatos előrehaladásról.
      4. cikk
      A Vállalkozásfejlesztési Központ igazgatótanácsa egyeztet a közös munkacsoporttal a 2. cikk (1) bekezdésében említett vagyonfelügyelő feladatmeghatározásának és a bezárási tervnek a tervezetéről, valamint a mentesítésre vonatkozó tervezetről.

         Ez a határozat az elfogadásának napján lép hatályba.
         Kelt […], […]-án/-én.

               az AKCS–EU Nagykövetek Bizottsága részéről

               az elnök

         (1)  HL L 317., 2000.12.15., 3. o. A Luxembourgban 2005. június 25-én (HL L 209., 2005.8.11., 27. o.) és az Ouagadougouban 2010. június 22-én (HL L 287., 2010.11.4., 3. o.) aláírt megállapodások által módosított megállapodás.


title: 2009/220/EK: Az Európai Parlament határozata ( 2008. április 22. ) az Európai Élelmiszer-biztonsági Hatóság 2006-os pénzügyi évre vonatkozó elszámolása lezárásáról

text:
               31.3.2009

               HU

               Az Európai Unió Hivatalos Lapja

               L 88/191

      AZ EURÓPAI PARLAMENT HATÁROZATA

   (2008. április 22.)
   az Európai Élelmiszer-biztonsági Hatóság 2006-os pénzügyi évre vonatkozó elszámolása lezárásáról
   (2009/220/EK)
   AZ EURÓPAI PARLAMENT,
   tekintettel az Európai Élelmiszer-biztonsági Hatóság 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Élelmiszer-biztonsági Hatóság 2006-os pénzügyi évre vonatkozó végleges éves beszámolójáról szóló jelentésére, a hatóság válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4) és különösen annak 44. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0120/2008),

               1.

               megállapítja, hogy az Európai Élelmiszer-biztonsági Hatóság végleges éves beszámolója végleges éves beszámolója megfelel a Számvevőszék jelentéséhez csatoltnak;

               2.

               jóváhagyja az Európai Élelmiszer-biztonsági Hatóság 2006-os pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot az Európai Élelmiszer-biztonsági Hatóság igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Hans-Gert PÖTTERING

            a főtitkár

         Harald RØMER

      (1)  HL C 261., 2007.10.31., 35. o.

      (2)  HL C 309., 2007.12.19., 80. o.

      (3)  HL L 248., 2002.9.16., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.